ZMLUVA O SPOLUPRÁCI SO ZARIADENÍM SOCIÁLNYCH SLUŽIEB

Číslo zmluvy:

uzavretá medzi zmluvnými stranami:

Názov spoločnosti/organizácie: Ministerstvo práce, sociálnych vecí a rodiny Slovenskej republiky

Právna forma: štátna rozpočtová organizácia

Adresa/Sídlo: Špitálska 4, 6, 8, 814 55, Bratislava

IČO: 00681156

Číslo účtu:

IBAN:

Kontaktný e-mail: np.pks@employment.gov.sk

V zastúpení: Ing. Peter Kostolný, generálny tajomník služobného úradu

Konajúci: Mgr. Jana Krausová Daniš, generálna riaditeľka Sekcie projektovej kancelárie, na základe splnomocnenia zo dňa 23.02.2024

POSKYTOVATEĽ SOCIÁLNYCH SLUŽIEB

Názov spoločnosti/organizácie:

Právna forma:

Adresa/Sídlo:

IČO:

IBAN:

Kontaktný e-mail:

Štatutárny orgán:

Kontaktná osoba:

(ďalej len „poskytovateľ“)

uzatvárajú túto zmluvu o spolupráci s poskytovateľom sociálnych služieb v zmysle § 269 ods. 2 zákona č.513/1991 Zb. Obchodného zákonníka v znení neskorších predpisov za účelom realizácie národného projektu:

**„Podpora poskytovania komunitných a kvalitných sociálnych služieb“**

(ďalej len ***„projekt“***)

Preambula

1. Táto zmluva o spolupráci s poskytovateľom vrátane všetkých jej príloh sa ďalej označuje aj ako „zmluva“. MPSVR SR a poskytovateľ sa pre účely tejto zmluvy označujú ďalej spoločne aj ako „zmluvné strany.“
2. Účelom tejto zmluvy je zabezpečenie riadnej realizácie a implementácie projektu „Podpora poskytovania komunitných a kvalitných sociálnych služieb“ č. NFP401405C004, (ďalej len „projekt“) financovaného z prostriedkov Európskeho sociálneho fondu, v rámci Programu Slovensko a realizovaného zo strany MPSVR SR alebo prostredníctvom užívateľov v zariadení ........................... a v nadväznosti na to, úprava vzájomných práv a povinností zmluvných strán.
3. Vzájomné práva a povinnosti medzi zmluvnými stranami sa riadia touto zmluvou a jej prílohami a Rozhodnutím o schválení žiadosti prijímateľa, ktorým je MPSVR SR o poskytnutie nenávratného finančného príspevku na realizáciu národného projektu „Podpora poskytovania komunitných a kvalitných sociálnych služieb“ č. NFP401405C004 zo dňa 06.02.2025 (ďalej len „rozhodnutie o NFP“) a je zverejnené na webovom sídle [Podpora poskytovania komunitných a kvalitných sociálnych služieb | ITMS21+ Verejná časť](https://portal.itms21.sk/ziadost/?id=203129) .
4. Do implementácie projektu sú zapojení užívatelia: občianske združenie Rada pre poradenstvo v sociálnej práci, Slovenská technická univerzita v Bratislave, Fakulta architektúry STU, CEDA, občianske združenie Slovenská únia podporovaného zamestnávania, občianske združenie Asociácia poskytovateľov a podporovateľov včasnej intervencie, občianske združenie Inštitút pre vzdelávanie v paliatívnej medicíne a nezisková organizácia s právnou formou ústavu Národní ústav pro autismus (ďalej len „užívatelia“).

**Článok I**

**Predmet a účel zmluvy**

1. Predmetom tejto zmluvy je úprava zmluvných podmienok, vzájomných práv a povinností medzi zmluvnými stranami pri zabezpečení implementácie projektu špecifikovaného v preambule tejto zmluvy.
2. MPSVR SR sa zaväzuje, že bude poskytovateľovi zabezpečovať realizáciu aktivít, ktoré súvisia s podporou budovania sociálnych služieb na komunitnej úrovni v rámci projektu a v súlade s prílohou č. 2 tejto zmluvy, a to priamo alebo prostredníctvom užívateľov.
3. V rámci podpory sa Schéma minimálnej pomoci na podporu vzdelávania pri procese deinštitucionalizácie zariadení sociálnych služieb (schéma DM - 60/2024) uplatňuje výhradne pre podaktivitu 2.2 projektu.
4. Poskytovateľ sa zaväzuje aktívne spolupracovať a podporovať implementáciu projektu a spolupracovať na jednotlivých činnostiach projektu, a to s MPSVR SR aj užívateľmi, a to v súlade s prílohou č. 2.

**Článok II**

**Práva a povinnosti zmluvných strán**

1. Poskytovateľ sa zaväzuje dodržiavať ustanovenia zmluvy vrátane všetkých jej príloh a poskytnúť súčinnosť pri implementácii projektu tak, aby bola implementácia projektu realizovaná riadne, včas a v súlade s jej podmienkami a podmienkami, určenými v rozhodnutí o NFP.
2. Zmluvné strany sa zaväzujú poskytovať si vzájomne všetku potrebnú súčinnosť na plnenie záväzkov z tejto zmluvy a rozhodnutia o NFP.
3. Poskytovateľ je povinný v prípade potreby, na vyžiadanie a podľa požiadaviek MPSVR SR, predkladať MPSVR SR dokumentáciu, ktorá je nevyhnutná na preukázanie oprávnenosti výdavkov užívateľa v súvislosti s realizáciou ich aktivít v rámci projektu.
4. Poskytovateľ je povinný na vyžiadanie MPSVR SR alebo užívateľa predložiť kedykoľvek podľa potreby údaje potrebné pre monitorovanie realizácie projektu.
5. Poskytovateľ je povinný zabezpečovať publicitu projektu na základe usmernení a v súlade s potrebami MPSVR SR a zabezpečiť označenie priestorov sociálnej služby, v ktorých prebiehajú aktivity v rámci projektu. Podklady pre riadne zabezpečenie publicity budú zverejnené na webovom sídle projektu <https://eurofondy.praca.gov.sk/podpora-poskytovania-komunitnych-a-kvalitnych-socialnych-sluzieb/> .
6. Poskytovateľ je povinný v súlade s usmerneniami MPSVR SR plniť aj akékoľvek ďalšie podporné činnosti, ktoré sú nevyhnutné v zmysle schváleného projektu pre jeho úspešnú implementáciu, a to bez nároku na financovanie z rozpočtu poskytovateľa.
7. Poskytovateľ je povinný zabezpečovať uchovávanie a archiváciu dokumentácie súvisiacej s realizáciou aktivít v rámci projektu v súlade s platnými právnymi predpismi SR.
8. Poskytovateľ sa pri implementácii projektu zaväzuje najmä:
9. aktívne spolupracovať s MPSVR SR a užívateľmi realizujúcimi príslušnú podaktivitu projektu počas celej doby zapojenia do projektu,
10. zabezpečiť súhlas zamestnancov a klientov zariadenia, zúčastňujúcich sa podaktivít projektu, so spracúvaním osobných údajov v zmysle čl. 6 ods. 1 písm. a) a čl. 7 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov v znení neskorších predpisov, vrátane súhlasu s vyhotovovaním audiovizuálnej dokumentácie,
11. v prípade záujmu o zapojenie sa do viacerých podaktivít projektu súbežne, oznámiť túto skutočnosť MPSVR SR. Zmluvné strany sa dohodli, že v prípade zapojenia poskytovateľa do ďalšej podaktivity uzavrú dodatok k tejto zmluve upravujúci vzájomné práva a povinnosti vo vzťahu k novej podaktivite,
12. zabezpečovať MPSVR SR alebo príslušným užívateľom adekvátne priestory pre aktivity, ktoré budú realizované pre poskytovateľa alebo priamo v zariadení, a to v termínoch a po dohode s  MPSVR SR alebo užívateľmi,
13. zabezpečiť účasť zamestnancov na činnostiach, ktoré realizujú užívatelia projektu v požadovanom počte a profesijnej štruktúre účastníkov vzdelávania vo vzťahu k zameraniu činností:
	1. individuálne a skupinové konzultácie
	2. akreditované vzdelávanie (relevantné pre podaktivitu 2.2)
	3. podpora pri implementácii transformačného plánu (relevantné pre podaktivitu 2.1 a 2.2)
	4. príprava hodnotiacich správ s odporúčaním na revíziu transformačného plánu (relevantné pre podaktivitu 2.1)
	5. supervízie nad rámec zákonom stanovených supervízií (relevantné pre podaktivity 2.1, 2.2)
14. MPSVR SR sa pri implementácii projektu zaväzuje najmä:
15. zabezpečovať koordináciu zapojenia poskytovateľa do jednotlivých aktivít v rámci projektu,
16. realizovať konzultácie a ďalšie podporné činnosti v súlade s podaktivitami projektu,
17. poskytnúť zamestnancom poskytovateľa podľa potreby individuálnu a skupinovú supervíziu v maximálnom rozsahu pre danú podaktivitu (relevantné pre podaktivity 2.1, 2.2),
18. požadovať od poskytovateľa iba nevyhnutné informácie, ktoré nie je možné získať z iných prístupných zdrojov.

**Článok III**

**Povinnosť poskytovať informácie**

1. Poskytovateľ je povinný na žiadosť MPSVR SR bezodkladne predložiť informácie a dokumentáciu súvisiacu s charakterom a postavením poskytovateľa, ako aj dokumentáciu, ktorá akokoľvek súvisí s realizáciou aktivít projektu.
2. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných MPSVR SR, ako aj dokumentácie, predkladanej v zmysle čl. II bodu 3 a 4 zmluvy.
3. Zmluvné strany sú povinné navzájom si oznamovať všetky informácie a relevantné skutočnosti, ktoré by mohli ovplyvniť úspešnú realizáciu projektu, resp. ktoré súvisia s implementáciou projektu, a to bez zbytočného odkladu; inak zodpovedajú za škodu, spôsobenú zavineným nesplnením tejto povinnosti v celom rozsahu.

**Článok IV**

**Kontrola kvality zabezpečovaných činností**

1. Poskytovateľ má právo identifikovať nedostatky týkajúce sa kvality zabezpečovaných podporných aktivít, resp. iných aktivít a činností v rámci projektu a  požadovať zo strany MPSVR SR v primeranom čase ich nápravu.
2. Identifikované nedostatky oznamuje poskytovateľ písomne s potvrdením o úspešnom doručení zásielky, alebo elektronicky (prostredníctvom mailu, alebo Ústredného portálu verejnej správy), bezodkladne po ich vzniku. MPSVR SR je povinné zaslať stanovisko k nedostatkom, písomne alebo elektronicky (prostredníctvom mailu, alebo Ústredného portálu verejnej správy), identifikovaným podľa prvej vety bodu 1 tohto článku zmluvy, ak bola o takéto stanovisko požiadaná, a v prípade uznania identifikovaných nedostatkov, prijať primerané a účelné nápravné opatrenia.

**Článok V**

**Komunikácia zmluvných strán a počítanie času**

1. Zmluvné strany sa dohodli, že ich vzájomná komunikácia súvisiaca s touto zmluvou môže prebiehať písomnou formou (prostredníctvom doporučenej zásielky, prostredníctvom kuriéra alebo osobným doručením zásielky do podateľne zmluvnej strany), alebo elektronickou formou prostredníctvom e-mailu, alebo Ústredného portálu štátnej správy.
2. Zmluvné strany sa dohodli, že v prípade písomnej komunikácie, ak zmluvná strana neprevezme zásielku zasielanú doporučenou poštou a uloženú na pošte, siedmy pracovný deň od uloženia na pošte sa bude považovať za deň doručenia zásielky. Pokiaľ nemožno zásielku doručiť adresátovi a zásielka nebola uložená na pošte, odosielateľ zaslanie zopakuje a adresát bude kontaktovaný elektronicky. Ak ani na druhý pokus nemožno zásielku adresátovi doručiť a zásielka nebola uložená na pošte, považuje sa zásielka za doručenú momentom jej vrátenia odosielateľovi.
3. Vzájomná komunikácia zmluvných strán súvisiaca s touto zmluvou môže prebiehať aj v elektronickej forme prostredníctvom e-mailu, pričom zmluvné strany budú vzájomne, pre elektronickú formu komunikácie, záväzne používať tieto e-mailové adresy:

**MPSVR SR:** np.pks@employment.gov.sk

**Poskytovateľ:**

1. Zmluvné strany sa dohodli, že vzájomná komunikácia bude prebiehať výhradne v slovenskom jazyku.
2. Pre plynutie času a počítanie lehôt platia ustanovenia zákona č. 71/1967 Zb. o správnom konaní (Správny poriadok) v znení neskorších predpisov.

**Článok VI**

**Kontrola a audit**

1. Oprávnené osoby na výkon kontroly/auditu sú :
2. MPSVR SR a ňou poverené osoby,
3. Riadiaci orgán pre Program Slovensko,
4. Útvar finančnej kontroly a ním poverené osoby,
5. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
6. Orgán auditu, jeho spolupracujúce orgány a nimi poverené osoby,
7. Splnomocnení zástupcovia Európskej Komisie a Európskeho dvora audítorov,
8. Osoby prizvané orgánmi, uvedenými v písm. a) až d), v súlade s príslušnými právnymi predpismi SR a EÚ.
9. Poskytovateľ sa zaväzuje, že umožní výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR a EÚ, tejto zmluvy a zmluvy o NFP.
10. Poskytovateľ je povinný poskytnúť na požiadanie oprávnených osôb na výkon kontroly v zmysle čl. VI zmluvy kedykoľvek súčinnosť pri preukazovaní realizácie projektu.
11. Poskytovateľ je povinný zabezpečiť pri kontrole/audite prítomnosť zodpovedných osôb, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu.

**Článok VII**

**Zmena zmluvy**

1. Zmluvu je možné meniť alebo dopĺňať len na základe vzájomnej dohody zmluvných strán, pričom akékoľvek zmeny a doplnky musia byť vykonané vo forme písomného a očíslovaného dodatku k tejto zmluve.
2. Poskytovateľ je povinný oznámiť MPSVR SR všetky zmeny a skutočnosti, ktoré majú vplyv na plnenie zmluvy alebo súvisia s plnením tejto zmluvy alebo sa akýmkoľvek spôsobom tejto zmluvy týkajú alebo môžu týkať, a to aj v prípade, ak má poskytovateľ pochybnosť o dodržiavaní svojich záväzkov vyplývajúcich z tejto zmluvy, a to bezodkladne od ich vzniku, inak zodpovedá za škodu, spôsobenú zavineným nesplnením tejto povinnosti v celom rozsahu.

**Článok VIII**

**Spôsoby ukončenia a zániku zmluvy**

1. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia MPSVR SR v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v Centrálnom registri zmlúv.
2. Zmluva sa uzatvára na dobu určitú v závislosti od dĺžky realizácie podaktivity, do ktorej sa poskytovateľ zapája, v súlade Prílohou č. 2.
3. Riadne ukončenie zmluvného vzťahu nastane uplynutím doby, na ktorú bola zmluva uzatvorená.
4. Mimoriadne ukončenie zmluvného vzťahu nastáva dohodou zmluvných strán alebo odstúpením od zmluvy.
5. Od zmluvy môže poskytovateľ alebo MPSVR SR odstúpiť v prípade podstatného porušenia zmluvy a ďalej v prípadoch, ktoré ustanovujú právne predpisy SR.
6. Porušenie zmluvy je podstatné, ak strana porušujúca zmluvu vedela v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá zmluvná strana nebude mať záujem na plnení povinností pri takom porušení zmluvy alebo v prípade, ak tak ustanovuje zmluva.
7. Na účely zmluvy sa za podstatné porušenie zmluvy zo strany poskytovateľa považuje najmä:
8. vznik nepredvídaných okolností na strane poskytovateľa, ktoré zásadne zmenia podmienky plnenia zmluvy a realizácie projektu a súčasne nejde o okolnosti vylučujúce zodpovednosť;
9. preukázané porušenie právnych predpisov SR v rámci realizácie projektu;
10. porušenie záväzkov vyplývajúcich z vecnej alebo časovej realizácie projektu a/alebo nesplnenie podmienok a povinností, ktoré poskytovateľovi vyplývajú zo zmluvy;
11. zastavenie realizácie projektu z neopodstatnených dôvodov;
12. poskytnutie nepravdivých a zavádzajúcich informácií, resp. neposkytovanie úplných informácií v súlade s podmienkami zmluvy zo strany poskytovateľa;
13. Na účely zmluvy sa za podstatné porušenie zmluvy zo strany MPSVR SR považuje:
	1. vznik nepredvídaných okolností na strane MPSVR SR, ktoré zásadne zmenia podmienky plnenia zmluvy a realizácie projektu a súčasne nejde o okolnosti vylučujúce zodpovednosť;
	2. preukázané porušenie právnych predpisov SR v rámci realizácie projektu;
	3. porušenie záväzkov, vyplývajúcich z tejto zmluvy.
14. V prípade podstatného porušenia zmluvy je zmluvná strana oprávnená od zmluvy odstúpiť okamžite po tom, ako sa o tomto porušení dozvedela.
15. Ak splneniu povinnosti zmluvnej strany bráni okolnosť vylučujúca zodpovednosť (vis maior), nepovažuje sa to za podstatné porušenie tejto zmluvy. Za okolnosť vylučujúcu zodpovednosť sa považuje prekážka, ktorá nastala nezávisle od vôle zmluvnej strany a bráni jej v splnení jej povinnosti, ak nemožno rozumne predpokladať, že by zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Zodpovednosť zmluvnej strany nevylučuje prekážka, ktorá nastala až v čase, keď bola zmluvná strana v omeškaní s plnením svojej povinnosti, alebo vznikla z jej hospodárskych pomerov.
16. Zmluvná strana, ktorá spôsobila svojím konaním odstúpenie od tejto zmluvy, je povinná na základe žiadosti, ostatným zmluvným stranám uhradiť náklady, ktoré im preukázateľne z uvedeného dôvodu vznikli.
17. Odstúpenie od zmluvy je účinné dňom doručenia písomného oznámenia o odstúpení od zmluvy druhej zmluvnej strane, spolu s uvedením dôvodu porušenia zmluvy.

**Článok IX**

**Spoločné a záverečné ustanovenia**

1. Osoby oprávnené konať v mene poskytovateľa (štatutárny orgán a v prípade udelenia plnej moci aj splnomocnený zástupca) sú uvedené v prílohe č. 1 zmluvy spolu s ich podpisovým vzormi a plnými mocami. Poskytovateľ je povinný bezodkladne oznámiť MPSVR SR zmenu alebo doplnenie týchto oprávnených osôb a doručiť MPSVR SR nové podpisové vzory a v prípade zmeny alebo doplnenia zástupcu aj novú plnú moc. V prípade zmeny zástupcu je poskytovateľ povinný bezodkladne doručiť aj odvolanie alebo výpoveď plnej moci na predchádzajúceho zástupcu.
2. Zmluvné strany sa dohodli, že v prípade každej zmeny právnej úpravy a dokumentov, na ktoré zmluva odkazuje, platí, že právne vzťahy vzniknuté pred nadobudnutím účinnosti zmeny sa spravujú ich účinným znením; vznik týchto právnych vzťahov, ako aj nároky z nich vzniknuté pred nadobudnutím účinnosti zmeny sa však posudzujú podľa doterajšieho znenia, ak zmluva neustanovuje inak.
3. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi SR a EÚ, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy.
4. V prípade nejasností alebo otázok, ktoré vzniknú v súvislosti s aplikáciou alebo s výkladom tejto zmluvy, je subjektom, oprávneným na podávanie doktrinálneho výkladu jednotlivých ustanovení tejto zmluvy, výhradne MPSVR SR, a to písomnou formou.
5. Všetky spory, ktoré vzniknú z tejto zmluvy, vrátane sporov o jej platnosť, výklad alebo ukončenie, sú zmluvné strany povinné prednostne riešiť najmä v zmysle zákonov, na ktoré zmluva odkazuje, resp. vzájomnými zmierovacími rokovaniami a dohodami v súlade so všeobecne záväznými právnymi predpismi SR. V prípade, že sa vzájomné spory zmluvných strán vzniknuté v súvislosti s plnením záväzkov podľa zmluvy alebo v súvislosti s ňou nevyriešia, zmluvné strany sa dohodli a súhlasia, že všetky spory vzniknuté zo zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
6. Táto zmluva je vyhotovená v štyroch podpísaných rovnopisoch/elektronicky s potvrdením o úspešnom doručení zásielky, pričom po podpise zmluvy dva rovnopisy dostane poskytovateľ a dva rovnopisy dostane MPSVR SR.
7. Zmluvné strany vyhlasujú, že si text tejto zmluvy riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, zmluva nie je uzatváraná v tiesni alebo za nápadne nevýhodných podmienok, podpisujúce osoby sú oprávnené k podpisu tejto zmluvy a na znak súhlasu ju podpísali.
8. Zmluvné strany sa týmto výslovne zaväzujú, že neprevedú nijaké práva a povinnosti (záväzky) vyplývajúce zo zmluvy, resp. jej časti na iný subjekt, bez predchádzajúceho písomného súhlasu zmluvných strán; uvedené neplatí, ak ide o:
	1. prevod/prechod organizácie s právnym nástupníctvom,
	2. prevod/prechod práv a povinností, ku ktorému došlo v dôsledku zmeny právnej úpravy.
9. V prípade porušenia tejto povinnosti podľa predchádzajúceho bodu tohto článku zmluvy jednou zo zmluvných strán, bude zmluva o prevode (postúpení) zmluvných záväzkov neplatná.
10. Neoddeliteľnou súčasťou tejto zmluvy sú prílohy, a to:

Príloha č. 1 – Plnomocenstvo s podpisovým vzorom

Príloha č. 2 – Podaktivita a obdobie realizácie

Za MPSVR SR v Bratislave, dňa: .............................................................

Za poskytovateľa v ................................., dňa: .............................................................